সিপিএম বিধায়ক এস এম সাদি প্রশ্ন তুলেছিলেন, রাজ্যে এখন শিল্পের ছবিটা কী, কত কারখানা বন্ধ, তা জানাক সরকার। সেই প্রশ্নের উত্তরে তিনি বলেন, পশ্চিমবঙ্গে ২৭৮টি কারখানা বন্ধ। তাঁর এই উত্তরের পরই গুঞ্জন শুরু হয়। কারণ ক্ষমতায় আসার আগে তৃণমূল কংগ্রেসই অভিযোগ তুলত যে, রাজ্যে ৫৫ হাজার কারখানা বন্ধ হয়ে গিয়েছে বামফ্রন্ট জমানায়। তা হলে মমতা বন্দ্যোপাধ্যায় কি ৫৪,৭২২টি কারখানা খুলে দিতে সক্ষম হয়েছেন?